Til að nýta sér þjónustu Ljóssins þurfa allir að fá fræðslu hjá þjálfarateyminu um líkamlega endurhæfingu . Eftir fræðsluna getur fólk skráð sig í viðtal hjá sjúkraþjálfara að kostnaðarlausu . Markmiðið með viðtölunum er að veita persónulega ráðgjöf varðandi hreyfingu . Í tímanum gerir sjúkraþjálfarinn einnig nauðsynlegar mælingar eins og þrekpróf , mælingu á blóðþrýstingi , púlsi og líkamssamsetningu . Sjúkraþjálfarar og íþróttafræðingar Ljóssins halda svo utan um þjálfunina og fyltja þér eftir eins lengi og þörf þykir .